Sí mo ghrádh
'Sí mo ghrádh,
an bhean Is mó bhíos dom chrádh;
annsa í óm dhéanamh tinn
ná an bhean do-ghéanadh sinn slán.
'Sí mo shearc
bean nár fhágaibh ionnam neart,
bean nách léigfeadh im dhiaidh och,
bean nách cuirfeadh cloch im leacht.
'Sí mo stór
bean an ruisg uaine mar phór,
bean nách cuirfeadh lámh fám chionn,
bean nách luighfeadh liom ar ór.
'Sí mo rún
bean nách innseann éinní dhún,
bean nách cloiseann ní fán ngréin,
bean nách déin (orm) silleadh súl.
Mór mo chás,
iongna a fhad go bhfaghaim bás;
an bhean nách tiubhradh taobh liom,
dar mo mhionn, isí mo ghrádh.